cyanic-selkie/wikianc huggingface dataset:
ოროპესის პროვინცია
მინი|310პქ|[[სუკრე]] ოროპესა — პროვინცია ბოლივიაში, ჩუკისაკის დეპარტამენტში. ესაზღვრება პოტოსისა და კოჩაბამბის დეპარტამენტებს. დასავლეთიდან აღმოსავლეთით გადაჭიმულია 40 კმ-ზე, ხოლო ჩრდილოეთიდან სამხრეთისაკენ 110კმ-ზე. საერთო ფართობი 3 943 კმ²-ია.
2001 წლის მონაცემებით, მოსახლეობა შეადგენდა 241 376 ადამიანს, სიმჭიდროვე 61.2 კმ²-ზე. მათი 39.6% 15 წელზე ნაკლები ასაკისაა. მოსახლეობის 82.2% ლაპარაკობს ესპანურად,, 69.3% კეჩუას ენაზეც, 1.7% აიმარაზე. 92.0% კათოლიკეა, 5.1% პროტესტანტი.
პროვინცია შედგება სამი მუნიციპალიტეტისაგან. დედაქალაქია სუკრე.
რესურსები ინტერნეტში
კატეგორია:ჩუკისაკის დეპარტამენტის პროვინციები
პერევისის წმინდა გიორგის ეკლესია
პერევისას წმინდა გიორგის სახელობის ეკლესია - შუა საუკუნეების ეკლესია სოფელ პერევისაში, ჭიათურის მუნიციპალიტეტი.
ისტორია
ტაძარს IX საუკუნეში აქვს საფუძველი ჩაყრილი. შემორჩენილია XI-XIII საუკუნეების კედლის მხატვრობის ფრაგმენტები. 1920 წლის 7 სექტემბერს პერევისის წმინდა გიორგის სახელობის ეკლესია, მეცნიერმა ექვთიმე თაყაიშვილმა მოინახულა და მის შესახებ ჩანაწერები გააკეთა.
ამავე ტერიტორიაზე, XIX საუკუნის ბოლოს, კიდევ ერთი ეკლესია აშენდა. ახალი ეკლესია, ძველთან შედარებით, გაცილებით დიდია და იმ პერიოდის ხუროთმოძღვრული ნაგებობების დახვეწილი სტილით გამოირჩევა. ეკლესიაზე სამშენებლო წარწერაა, რომელიც 1893 წლით თარიღდება:
წარწერაში მოხსენიებული პიროვნებები არიან რუსეთის იმპერატორი ალექსანდრე III და გაბრიელ ქიქოძე, იმერეთის ეპისკოპოსი.
XX საუკუნეში ტაძარი დაანგრიეს. მისი მასალები გამოიყენეს კოლმეურნეობის სასიმინდეების მშენებლობისთვის. დროთა განმავლობაში დანგრეული ტაძრის თაღები და ჭერი ხანგრძლივი წვიმებისაგან ჩამოიშალა, ფრესკები განადგურდა, ხატები დაიფანტა. მიუხედავად ამისა, კედლებისა და ძველი ფრესკების ფრაგმენტები გადაარჩენილია.
რესტავრაცია
პირველი აღდგენითი სამუშაოები 1991-1993 წლებში განხორციელდა. უფრო ფართომასშტაბიანი რესტავრაცია კი 2005 წელს დაიწყო. ამავე წელს ტაძარში განახლდა საეკლესიო მსახურება. ძველი ეკლესიის მიმდებარე ტერიტორიაზე ჩატარდა არქეოლოგიური გათხრები. სარესტავრაციო სამუშაოები დღედმე არ დასრულებულა.
რესურსები ინტერნეტში
კატეგორია:ჭიათურის მუნიციპალიტეტის ტაძრები კატეგორია:წმინდა გიორგის სახელობის ეკლესიები
Camponotus nywet
Camponotus nywet — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 7805
NGC 7805 — გალაქტიკა პეგასის თანავარსკვლავედში. აღმოჩენის თარიღია 1790 წლის 9 ოქტომბერი. ეს ობიექტი შედის ახალ საერთო კატალოგში.
იტაპაჟე
იტაპაჟე (Itapagé) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 48 366 ადამიანს შეადგენდა. ფართობი 439.501 კმ²-ია. მოსახლეობის სიმჭიდროვე 110.05 კმ²-ზე.
დიხაზურგა (გალის მუნიციპალიტეტი)
დიხაზურგა — სოფელი აფხაზეთის ავტონომიური რესპუბლიკის გალის მუნიციპალიტეტში. მდებარეობს აფხაზეთის მთისწინეთის სამხრეთ-აღმოსავლეთ ნაწილში, მდინარე ენგურის მარჯვნივ, ზღვის დონიდან 200 მ., გალიდან 15 კმ. სოფლის მახლობლად არის შუა საუკუნეების სატანჯოს კოშკი.
სქოლიო
კატეგორია:დიხაზურგის თემის სოფლები
რამირო III (ლეონი)
მინი|200პქ|რამირო III რამირო III (Ramiro III; დ. დაახლ. 961 — გ. 26 ივნისი, 984) — ლეონის მეფე 966–986 წლებში. სანჩო I-ის შვილი და მემკვიდრე. პერესების დინასტიის წარმომადგენელი.
რესურსები ინტერნეტში
კატეგორია:ლეონის მეფეები კატეგორია:დაბადებული 961 კატეგორია:გარდაცვლილი 26 ივნისი კატეგორია:გარდაცვლილი 984
Camponotus nylanderi
Camponotus nylanderi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Feet in the Clouds
კატეგორია:პოლ მაკ-კარტნის სიმღერები
ციციშვილები
მინი|336x336პქ|ციციშვილთა გერბი ციციშვილები — ფეოდალური საგვარეულო საქართველოში, ფანასკერტელების ჩამომავლები. მე-14 საუკუნის მეორე ნახევარში მეფე ბაგრატ V-ს ტაოდან ქართლში გადმოუსახლებია ფანასკერტის მფლობელი ზაზა და მძოვრეთის ხეობაში (მდ. ძამაზე) მამულები უბოძებია. მის განაყოფთ მამულები ნიჩბისში მიუღიათ. შემდეგ ზაზამ ნასისხლად მიიღო ორბოძლელთა მამულები ხვედურეთში. მისი ერთ-ერთი მემკვიდრე, თაყა, მეფე ალექსანდრე I-ის დაახლოებული პირი იყო. ვახტანგ IV-ის გამეფების შემდეგ თაყას ურთიერთობა მეფესთან გამწვავდა. მან თავი შეაფარა და ყმად გაუხდა მეფის ძმას, დიმიტრის. თაყას მემკვიდრეები ერთგულად ემსახურებოდნენ მეფე გიორგი VIII-ს, ებრძოდნენ მის წინააღმდეგ აჯანყებულ ბაგრატს (შემდგომ ბაგრატ VI). ერთიანი საქართველოს დაშლის შემდეგ ისინი ქართლის მეფე კონსტანტინეს ერთგულობდნენ. ამ დროისათვის ჩამოყალიბდა მათი სათავადო: 1467 წ., ჯერ კიდევ უფლისწულობაში კონსტანტინემ ზაზა (II) ფანასკერტელს გაუახლა მამულების მფლობელობა და დამატებით უბოძა უფლისციხე, ქვახვრელი და კარალეთი ეკლესიითურთ; უფრო გვიან კი ზაზას შვილს, ციცის, თავადობა უბოძა. ციცის შთამომავლები უკვე ციციშვილებად იწოდებოდნენ, მათი სათავადო კი - საციციანოდ. მე-18 საუკუნეში ციციშვილებს მამულები ჰქონდათ ხვედურეთში, ძამისა და გუჯარეთის ხეობებში, გვერდისძირში. რუსეთის იმპერიის მიერ საქართველოს ანექსიის შემდეგ ციციშვილები კეთილშობილთა რიგებში აღირიცხნენ და შესაბამისი პრივილეგიებით სარგებლობდნენ.
ლიტერატურა
კატეგორია:საქართველოს ფეოდალური საგვარეულოები
NGC 7806
NGC 7806 — გალაქტიკა პეგასის თანავარსკვლავედში. აღმოჩენის თარიღია 1790 წლის 9 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
იტალიის ვულკანების სია
ცხრილში მოცემულია იტალიის მოქმედი და ჩამქრალი ვულკანების სია:
სქოლიო
კატეგორია:იტალიის ვულკანები
გიორგი გუგავა (პოლიტიკოსი)
გიორგი „გაგა“ გუგავა (დ. 1 ივლისი, 1974, დიდი კუხი, ხონის მუნიციპალიტეტი) — ქართველი იურისტი, პოლიტიკოსი.
1997 წელს დაამთავრა საერო უნივერსიტეტი „აჭარა“. 1997 წლიდან არის ლეიბორისტული პარტიის წევრი. 2002-2006 და 2006-2008 წლებში იყო თბილისის საკრებულოს წევრი ლეიბორისტული პარტიის სიით. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი - საქართველოს ლეიბორისტული პარტია“.
სერგეი ნევსკი
სერგეი არსენის ძე ნევსკი (Сергей Арсеньевич Невский; დ. 2 ივლისი, 1908, სოფ. ტროიცკოე-ბოლშოე, ტვერის გუბერნია — გ. 2 ივლისი, 1938, ლენინგრადი) — რუსი საბჭოთა ბოტანიკოსი. ბიოლოგიურ მეცნიერებათა კანდიდატი (1935). 1927–1929 წლებში სწავლობდა ტვერის პედაგოგიურ ინსტიტუტში. 1929 წლიდან გარდაცვალებამდე მუშაობდა ლენინგრადის მთავარი ბოტანიკური ბაღის უფროსი მეცნიერი თანამშრომლის თანამდებობაზე. 1929 წელს მონაწილეობა მიიღო სამხრეთ ურალში წარმოებულ ექსპედიციაში, 1939 წელს — თურქმენეთში (კუგითანგთაუს ქედი) წარმოებულში. მოღვაწეობდა სისტემატიკისა და ფლორისტიკის დარგში — იკვლევდა უმაღლეს მცენარეთა (მარცვლოვანთა, ჯადვარისებრთა) სისტემატიკას, ფლორის გენეზისა და ისტორიას. მონაწილეობას იღებდა მრავალტომიანი გამოცემის „სსრკ-ის ფლორის“ შექმნაში. ავტორია 33 სამეცნიერო პუბლიკაციისა. აღწერა მცენარეთა 30-მდე გვარი და რამდენიმე ასეული სახეობა. გარდაიცვალა ტუბერკულოზით.
სქოლიო
კატეგორია:ტუბერკულოზით გარდაცვლილები კატეგორია:საბჭოთა ბოტანიკოსები
ზედა ბერეთისა
ზედა ბერეთისა — სოფელი ჭიათურის მუნიციპალიტეტში (ნიგოზეთის თემი). მდებარეობს ჭიათურის პლატოზე, მდინარე დუმალის (ძირულის მარჯვენა შენაკადი) მარცხენა მხარეს. ზღვის დონიდან 840 მეტრი, ჭიათურიდან 19 კილომეტრი, ქუთაისიდან – 85 კმ., თბილისიდან ჭიათურის გავლით – 195 კმ., კორბოულის გავლით – 150 კმ. სოფელში არის სკოლა, კერძოდ ქვედა ბერეთისის მიწაზე, არის საფეხბურთო მოედნები. სოფელში შემორჩენილია XIX საუკუნის ეკლესია.
დემოგრაფია
2014 წლის აღწერის მონაცემებით სოფელში ცხოვრობს 328 ადამიანი.
სქოლიო
კატეგორია:წყალტუბოს მუნიციპალიტეტის სოფლები
Every Night (სიმღერა)
„Every Night“ — პოლ მაკ-კარტნის სიმღერა, რომელიც შეტანილია მის 1970 წლის ალბომში McCartney. იგი დაიწერა საბერძნეთში. მაკ-კარტნის მიერ სიმღერა ცოცხლად პირველად ლივერპულში, 1979 წლის 23 ნოემბერს შესრულდა.
ჩაწერა
მაკ-კარტნის მიერ სიმღერა პირველად წარდგენილი იქნა The Beatles-ის ხმისჩამწერი სესიების Get Back/Let It Be პერიოდში. ჯგუფი სიმღერის ჩაწერას 1969 წლის 21 და 24 იანვარს ცდილობდა (ჯონ ლენონი მას სლაიდ-გიტარაზე ასრულებდა.
მაკ-კარტნი ამ სიმღერაში მღერის და უკრავს აკუსტიკურ გიტარაზე, ბასზე და დასარტყმელ საკრავებზე. ლინდა, მისი მეუღლე ასრულებს woo woo-ხმებს.
სხვა ვერსიები
„Every Night“ აგრეთვე შეტანილია ალბომებში
შონ ტომას ო’კელი
შონ ტომას ო’კელი (Seán Thomas O'Kelly; დ. 25 აგვისტო, 1882, დუბლინი, ირლანდია — გ. 23 ნოემბერი, 1966, იქვე) — ირლანდიელი პოლიტიკოსი. ირლანდიის პრეზიდენტი 1945-1959 წლებში.
1966 წელს გარდაიცვალა. დაკრძალულია გლასნევინის სასაფლაოზე.
რესურსები ინტერნეტში
კატეგორია:ირლანდიის პრეზიდენტები კატეგორია:დაბადებული 25 აგვისტო კატეგორია:დაბადებული 1882 კატეგორია:გარდაცვლილი 23 ნოემბერი კატეგორია:გარდაცვლილი 1966
უძველესი და მიღებული შოტლანდიური წესდება
„შოტლანდიური“ რიტუალები და „სრულყოფილების ორდენი“
„შოტლანდიური“ რიტუალები არსებობდა უძველესი ხანიდან. XVII საუკუნის ბოლოს - XVIII საუკუნის დასაწყისში, ეს რიტუალები (მათი  რიცხვი მაშინ  25-ს შეადგენდა) მოხვდა საფრანგეთში შოტლანდიიდან, ბორდოს ლოჟის გავლით. მისი სახელწოდება, შოტლანდიელი ემიგრანტების დამსახურებაა, რომლებიც ინგლისელებს გაურბოდნენ საფრანგეთში.
რიტუალების სისტემა, როგორც ერთიანი სტრუქტურა, მაშინ ჯერ არ არსებობდა. ენდრიუ რამსეის მეშვეობით, „მაღალი საფეხურების“ სისტემა ნელ-ნელა დამკვიდრდა ბევრ ფრანგულ ლოჟაში. XVIII საუკუნეში კი - ფრანგულ და ინგლისურ კოლონიებში შოტლანდიური რიტუალები ეტიენ მორინთან ერთად შევიდა, როდესაც შევალიე მორინი „ახალი სამყაროს დიად ინსპექტორად“ დაინიშნა. მან 25 საფეხურიანი წესდებით მომუშავე „სრულყოფილების ორდენი“ ჩამოაყალიბა სან-დომინგოზე და სწორედ კარიბის ზღვი ს ამ კუნძულიდან გავრცელდა შოტლანდიური რიტუალები ჩრდ. ამერიკის კონტინენტზე და შემდგომ მთელს მსოფლიოში.
1765 წელს, სრულყოფილების ორდენი დაფუძნდა ნიუ იორკში, ხოლო 1783 წელს - ჩარლსტონში, სამხრეთ ქეროლაინაში. სწორედ ჩარლსტონში, ვითარდება წესდება (Rite) და ყალიბდება როგორც სტრუქტურა.
უძველესი და მიღებული შოტლანდიური წესდების სტრუქტურული ფორმირება
1799-1801 წლებში ხორციელდება სრულყოფილების წესდების რეფორმირება, როდესაც ჩარლსტონში ჩამოდიან მეფე ფრედერიკ დიდის (პრუსიელის) წარგზავნილები - ფრედერიკ დალკო და ჯონ მიტჩელი. საბოლოოდ,  „სრულყოფილების ორდენი“ იცვლის სახელწოდებასა და სტრუქტურას. ბერლინის მასონური კონვენტის შემდგომ, პრუსიის მეფის წარგზავნილებმა ჩამოიტანეს ორდენის ახალი წესდება, რომელშიც დამატებით 8 საფეხური იყო გათვალისწინებული და სახელწოდება იყო შეცვლილი -  ორდენს „უძველესი და მიღებული შოტლანდიური  წესდება“ ეწოდა. მის დაფუძნებაში მონაწილეობდნენ, როგორც ინგლისელი, ასევე ფრანგი მასონები.
წესდების სტრუქტურა
უძველესი და მიღებული შოტლანდიური წესდება ოცდაცამეტი საფეხურისგან - ხარისხისგან შედგება. პირველი სამი ხარისხი - თანამოძმის, შეგირდისა და ოსტატის, მიეკუთვნება სიმბოლური, ე.წ. „ლურჯი“ ლოჟების და დიადი ლოჟების მართვა - ადმინისტრირებას, ხოლო მეოთხე - ოცდამეცამეტე ხარისხების მართვას და წესდების მფარველობას ახორციელებს ამა თუ იმ ქვეყნის იურისდიქციის უძველესი და მიღებული შოტლანდიური წესდების ''33-ე და ბოლო ხარისხის სუვერენულ დიად გენერალურ ინსპექტორთა უმაღლესი საბჭოები. ''
წესდების სტრუქტურა დაყოფილია:
წესდების ოცდაცამეტი ხარისხი
მინი|ვარდის ჯვრის რაინდის სამკაული, 18° რიტუალი წესდების ხარისხები:
წესდების სისტემა
უძველესი და მიღებული შოტლანდიური წესდების დევიზია „ Ordo ab Chao “, რომელიც განიმარტება, როგორც “წესრიგი ქაოსის მიღმა“ ან „წესრიგი ქაოსიდან“. ეს დევიზი საუკეთესოდ ასახავს ორდენის არსს მე-19 საუკუნიდან მოყოლებული, როდესაც მასონობა იყო უდიდესი ღირსება, პატივი და ამასთან, ორდენი აძლევდა მის წევრებს საშუალებას, მიეღოთ დამატებითი ცოდნა.
ეს დევიზი პირველად, სწორედ, 1802 წელს აშშ-ის სამხრეთ იურისდიქციის მიერ გაცემულ პატენტში გამოჩნდა, რომელის საფრანგეთის უმაღლესი საბჭოს დაფუძნებისთვის გაიცა.
საფრანგეთიდან უძველესი და მიღებული შოტლანდიური წესდების უმაღლესი ხარისხები ევროპის სხვა ქვეყნებშიც გავრცელდა, უმაღლესი საბჭოები ფუძნდება ნიდერლანდებში, იტალიასა და სკანდინავიაში, ა.შ.. შოტლანდიური წესდების პირველი სამი - შეგირდის, თანამოძმის და ოსტატის ხარისხების რიტუალები, შედის დიადი ლოჟის სუვერენულ იურისდიქციაში, ხოლო მეოთხე - ოცდამეცამეტე ხარისხები - უმაღლესი საბჭოს სუვერენულ იურისდიქციაში.
ეს ორი სტრუქტურა ერთმანეთის იურისდიქციაში არ ერევა და მათ შორის ჰარმონიული ძმური ურთიერთობები და თანამშრომლობაა. თავისთავად, ძმა მასონი უნდა იყოს აყვანილი ოსტატის (მესამე) ხარისხში, იმისათვის, რომ მან (სურვილის და მიწვევის შემთხვევაში) განვითარება გააგრძელოს წესდების უმაღლეს ხარისხებში.
თუ დიად ლოჟას ხელმძღვანელობს დიადი ოსტატი და დიად ოფიცერთა კოლეგია, შოტლანდიური წესდების უმაღლეს საბჭოს ხელმძღვანელობს  სუვერენული დიადი კომანდორი და დიად ოფიცერთა შემადგენლობა (კომანდორია).
აღნიშნული წესდება ინგლისშიც არსებობს, თუმცა, იქ მას „უძველესი და მიღებული წესდება“ ეწოდება და საკმაოდ „იზოლირებული“ მიმართულებაა. კონტინენტურ ევროპაში კი, შეხვდებით უძველესი და მიღებული შოტლანდიურ წესდების ლოჟებსაც, სადაც რეგულარულობის ერთ-ერთი პრინციპიდან გამომდინარე - პირველი სამი სიმბოლური ხარისხი დიადი ლოჟის, ხოლო ზედა ხარისხები - უმაღლესი საბჭოს იურისდიქციაში შედის. ამასთან, „წესდება“ უწყვეტია იდეურად პირველიდან ოცდამეცამეტე ხარისხის ჩათვლით, ერთი ორგანიზმია.
წესდების საფუძვლები და მისია
უძველესი და მიღებული შოტლანდიური წესდების ხარისხების პრაქტიკა განსხვავდება სხვადასხვა ქვეყანში და იურისდიქციაში: შესაძლებელია ძმის ინიცირება მეოთხე (საიდუმლო ოსტატის) ხარისხში, შემდგომ მეცხრე, მეთორმეტე, მეთოთხმეტე და ა.შ. ხარისხებში. ის ხარისხები, რომელიც „პრაქტიკაში“ აღარ გამოიყენება, ძმას გადაეცემა „თეორიულად“, ვერბალურად. მაგალითად, მეცხრე ხარისხში აყვანისას (რომლის დროსაც ტარდება მეცხრე ხარისხის რიტუალური მუშაობა), ძმას გადაეცემა  მეხუთე, მეექვსე, მეშვიდე და მერვე ხარისხების ცოდნა და რიტუალი თეორიულად. ძალიან საინტერესოა ოცდამეათე ხარისხი, რომელსაც „კადოშის წმინდა რაინდის“ ან „თეთრი და შავი არწივის რაინდის“ ხარისხი ეწოდება. ამ ხარისხის რიტუალში, გასანდობარი ძმები სიმბოლურად განასახიერებენ ტაძრელ რაინდებს, რომლებიც სიკვდილით დასაჯეს, ხოლო ძმები, ვინც მონაწილეობს მათ აწევაში, ჩირაღდნებით ხელში, განასახიერებენ იმ პროცესიას, რომელიც წინ უძღოდა ტაძრელთა დიადი ოსტატის - ჟაკ დე მოლეს კოცონზე დაწვას. შოტლანდიური წესდების სტრუქტურები მუშაობენ (ისევე, როგორც სიმბოლური მასონური ლოჟები), სულ მცირე, თვეში ერთხელ მაინც.
უძველესი და მიღებული შოტლანდიური წესდების სტრუქტურა იერარქიულია, სადაც ხელისუფლება კონცენტრირებულია უმაღლესი საბჭოს და დიადი სუვერენული კომანდორის ხელში. ეს ხელისუფლება შეუვალი და აბსოლუტურია. მხოლოდ ოცდამეცამეტე ხარისხის მატარებელი ძმები განსაზღვრავენ წესდების ფუნქციონირებისთვის საჭირო ყველა თემას თუ ასპექტს. უძველესი ტრადიციის მიხედვით, ოცდაცამეტთა უმაღლესი საბჭოს წევრი მხოლოდ ოცდაცამეტი ასეთი ძმაა, სიცოცხლის ბოლომდე. ძმა შეიძლება იყოს 33-ე ხარისხში, მაგრამ არ იყოს უმაღლესი საბჭოს ოფიცერი. წესდების ყველა წევრი, მათ შორის 33-თა საბჭო, ემორჩილება დიად სუვერენულ კომანდორს, რომელსაც სხვადასხვა იურისდიქციაში განსხვავებული ვადებით ირჩევენ, მაგრამ განსხვავებით სიმბოლური მასონობისგან, ეს ვადა რამდენჯერმე აღემატება დიადი ოსტატის კადენციის ვადას (მაგ. – 9 წელი ან სამუდამოდ). სუვერენული დიადი კომანდორის ძალაუფლება განსაზღვრულია წესდების კონსტიტუციითა და საერთო რეგლამენტით, ამასთან, მას გააჩნია ფართო უფლებამოსილებანი, შეიძლება ითქვას - მონარქიული.
ამ წესდების ნაწილია, მე-18 საუკუნეში მასონობასთან „შერწყმული“ როზენკროიცერთა, ანუ ვარდისა და ჯვრის საზოგადოების რიტუალებიც. სწორედ ამ (15°-18°) ხარისხებს აერთიანებს სუვერენული ვარდისა და ჯვრის კაპიტული. ძველად, ამ ხარისხების მიმღები ძმა ითვლებოდა არისტოკრატიული ფენის ნაწილად, იგივე, გერმანიასა და საფრანგეთში. ამ ხარისხებში ძმას ჰქონდა უფლება ეტარებინა დაშნა და თავსაბურავი, რაც იმ დროის არისტოკრატიის პრივილეგია იყო მხოლოდ. ასეთივე გზა გამოიარა „კადოშის“  საიდუმლო საზოგადოებამ, რომელიც შეუერთდა მასონობას და მისი რიტუალისტიკა და იდეები გამოხატულია წესდების 19-30 ხარისხებში.
ანდრე - მიშელ დე რამსეი გახლდათ მასონობის და შოტლანდიის, ასევე, სტიუარტების დინასტიის, ერთგული პიროვნება, შეიძლება ითქვას - იდეალისტი, რომელიც ხედავდა მასონობაში სისტემას, რომელიც პოლიტიკისა და რელიგიის მიღმა უნდა არსებობდეს, როგორც მორალური და განმანათლებლური საზოგადოება, თანაცხოვრების და საყოველთაო თანასწორობის გარანტი. „განმანათლებლობა“ მე-18 საუკუნის კულტურულ - საზოგადოებრივი მოძრაობა გახლდათ, რომელიც საკუთარ მიზნად ისახავდა ცრურწმენების მხილებას, თვლიდა რა გონს უმაღლეს ავტორიტეტად. განმანათლებლები ხაზგასმით საუბრობდნენ ადამიანის გონის და მორალის ურთიერთკავშირზე, ეთიკური ნორმების პრიორიტეტულობაზე და განათლებული მოქალაქის მნიშვნელობაზე, რომელთა უმთავრესი მიზანი პროგრესია! აღნიშნული „განმანათლებლობის“ ხანა საფრანგეთში იწყება მე-18 საუკუნის პირველ ნახევარში, საიდანაც ვრცელდება მთელს ევროპაში და ახალ კონტინენტზე - აშშ-ში.
მასონობის აღზევება, განვითარება სწორედ რომ „განმანათლებლობის“ აღზევებას ემთხვევა და პირიქით. იმ ხანის მასონური „შოტლანდიური“ ლოჟები აერთიანებდნენ პროგრესულად მოაზროვნე და განათლებულ ადამიანებს, მაღალი ეთიკური და მორალური პრინციპებით, ადამიანებს, ვინც ავითარებდა ტოლერანტობის, ქველმოქმედების, თანასწორობის და სოლიდარობის პრინციპებს, როგორც ლოჟებში, ასევე, სამოქალაქო საზოგადოებაში. ამ შოტლანდიურ - ფრანგული მასონური ლოჟების დამსახურებაა დემოკრატიული და თავისუფლების ფასეულობათა განვითარება.
წესდება საქართველოში
მინი|323x323პქ|საქართველოს უმაღლესი საბჭო უძველესი და მიღებული შოტლანდიური წესდება მისი სტრუქტურული ერთეულების სახით, საქართველოს ტერიტორიაზე 2020 წლიდან 16 მარტიდან არსებობს და ვითარდება, საქართველოში ერთადერთი კანონიერად დაფუძნებული და რეგულარული მასონური მორჩილების - საქართველოს დიადი ლოჟის ყოვლად ღირსეული დიადი ოსტატის თანხმობით.
საქართველოს დიადი ლოჟის იურისდიქცია ვრცელდება წესდების პირველ სამ - შეგირდის, თანამოძმის და ოსტატი მასონის სიმბოლურ ხარისხებზე და დიადი ლოჟის ეს სუვერენული უფლება შეუვალია. საქართველოს რეგულარული მასონური მორჩილების ოსტატი მასონების მიღება უძველეს და მიღებულ შოტლანდიურ წესდებაში დაიწყო საქართველოს დიადი ლოჟის ყოვლად ღირსეული დიადი ოსტატის 2017 წლის გადაწყვეტილებით და გაცემული ნებართვით (დისპენსაციით).
2023 წლის 3 მაისს, ქ. პარიზში, საფრანგეთი, უძველესი და მიღებული შოტლანდიური წესდების გენერალურ ინსპექტორთა ოცდამეცამეტე (33°) და ბოლო ხარისხში და რანგში, იყო ნომინირებული და აყვანილი, საქართველოს მოქალაქე, ცხრა (9) ძმა, რამაც ამ სახელგანთქმულ და აღმატებულ ძმებს მისცა საშუალება დაესრულებინათ საქართველოში წესდების სტრუქტურის სრული ფორმირება.
ამავე დღეს, 2023 წლის 3 მაისს, 9 სუვერენული დიადი გენერალური ინსპექტორის სურვილითა და ნებით, გადაწყდა - საქართველოს ისტორიაში პირველი, უძველესი და მიღებული შოტლანდიური წესდების საქართველოს უმაღლესი საბჭოს დაფუძნება, რაც საჯაროდ გამოცხადდა და შედგა სადამფუძნებლო ქარტიის ხელმოწერით - 2023 წლის 6 მაისს.
2023 წლის 6 მაისს, ჩამოყალიბდა საქართველოს უმაღლესი საბჭოს ოფიცერთა კოლეგია - კომანდორია, ხოლო სუვერენულ დიად გენერალურ ინსპექტორთა გადაწყვეტილებით, ყოვლად ძლევამოსილ სუვერენულ დიად კომანდორად არჩეულ იქნა ძმა ირაკლი მ∴. ამავე დღეს, საქართველოს უმაღლესმა საბჭომ მიიღო და დაამტკიცა მისი კონსტიტუცია და საერთო (გენერალური) რეგლამენტი.
2023 წლის 25 ივნისს, საქართველოში ერთადერთი რეგულარული და კანონიერად დაფუძნებული მასონური გაერთიანების - საქართველოს დიადი ლოჟის და უძველესი და მიღებული შოტლანდიური წესდების სუვერენული საქართველოს უმაღლესი საბჭოს შორის დაიდო შეთანხმება, რომელიც მასონურ მორჩილებასა (სდლ) და მასონურ იურისდიქციას (უს) შორის, ურთიერთთანამშრომლობის კონკორდატის სახით გაფორმდა 2023 წლის 1 ოქტომბერს.
უძველესი და მიღებული შოტლანდიური წესდების საქართველოს უმაღლესი საბჭო, ითვალისწინებს და ცნობს:
სადამფუძნებლო ქარტიის ხელმომწერმა უძველესი და მიღებული შოტლანდიური წესდების 33-ე და ბოლო ხარისხის სუვერენულმა დიადმა გენერალურმა ინსპექტორებმა, 2023 წლის ექვს (6) მაისს, ქ. თბილისის ზენიტში, 41°43’0’ ჩრდილოეთ განედით, რეგულარულად და კანონიერად, სრული ტერიტორიული სუვერენიტეტით საქართველოს მთელს ტერიტორიაზე, დააფუძნეს უძველესი და მიღებული შოტლანდიური წესდების საქართველოს უმაღლესი საბჭო.
სუდ-სინტის პროვინცია
სუდ-სინტი — პროვინცია ბოლივიაში, ჩუკისაკის დეპარტამენტში. ესაზღვრება პოტოსისა და ტარიხას დეპარტამენტებს. დასავლეთიდან-აღმოსავლეთით გადაჭიმულია 130კმ-ზე, ხოლო ჩრდილოეთიდან სამხრეთისაკენ 65 კმ-ზე. საერთო ფართობი 5 484 კმ²-ია.
2005 წლის მონაცემებით, მოსახლეობა შეადგენდა 25.244 ადამიანს. მათი 46.0% 15 წელზე ნაკლები ასაკისაა. მოსახლეობის 96.6% ლაპარაკობს ესპანურად,, 21.7% კეჩუას ენაზეც, 0.5%  აიმარაზე და 0.5% გუარანზე. 64.0% წერა-კითხვის მცოდნეა. 85.5% კათოლიკეა, 11.8% პროტესტანტი.
პროვინცია შედგება სამი მუნიციპალიტეტისაგან. დედაქალაქია კამატაკი.
ლენქორანის ქალაქის სტადიონი
ლენქორანი ქალაქის სტადიონი — აზერბაიჯანში მდებარე ქალაქ ლენქორანის მთავარი სტადიონი. აზერბაიჯანის ეროვნული ნაკრებისა და აზერბაიჯანის პრემიერ ლიგის საფეხბურთო კლუბ ხაზარ-ლენქორანის საშინაო არენა. ცენტრალური სტადიონი გაიხსნა 2006 წელს.
ისტორია
ფეხბურთის სტადიონის ოფიციალური გახსნა, რომელიც აკმაყოფილებს უეფას სტანდარტებს და მოთხოვნებს, ჩატარდა 2006 წლის 11 აგვისტოს, აზერბაიჯანის რესპუბლიკის პრეზიდენტის ილჰამ ალიევის რეგიონში ოფიციალური ვიზიტის ფარგლებში, აზერბაიჯანის XV საფეხბურთო ჩემპიონატის მეორე ტურის მატჩების წინ, სადაც ერთმანეთს დაუპირისპირდნენ შემდეგი გუნდები ხაზარ-ლენქორანი და „ბაქოს ნეფთჩი“. ეს იყო პირველი მატჩი და ხაზარ ლენქორანმა 2:1 დაამარცხა ბაქოს ნეფთში.
სტადიონის მშენებლობა მის პრეზიდენტს, პალმალის კორპორაციის მფლობელ ცნობილ აზერბაიჯანელ ბიზნესმენ მუბარიზ მასიმოვს 15 მილიონ აშშ დოლარზე მეტი დაუჯდა. სტადიონის დირექტორი ხოჯატ ჰაჯიევია.
საფეხბურთო კლუბ ხაზარ-ლენქორანის საშინაო არენის ტევადობაა 15,000 მაყურებელი და აზერბაიჯანში სიდიდით მესამე ადგილს იკავებს. სწორედ მათ მატჩებს ესწრება საშუალოდ გულშემატკივრების ყველაზე მაღალი რაოდენობა.
სტადიონი აგრეთვე ცნობილია, როგორც „Fırtınalar meydan“ („შტორმის არენა“); ეს სახელი კლუბის ადგილობრივი მხარდამჭერების, „Fırtına“-ს გამო ეწოდა.
2009 წლის 20 მაისს ამ სტადიონზე გაიმართა ამხანაგური მატჩი აზერბაიჯანის ახალგაზრდულ გუნდსა და უზბეკეთის 20 წლამდელთა ახალგაზრდულ გუნდს შორის.
მინი| ეპიზოდი აზერბაიჯანისა და უზებეკეთის ნაკრებებს (ახალგაზრდული) შორის გამართული მატჩიდან
აზერბაიჯანის ფეხბურთის ნაკრებმა აზერბაიჯანში ყველა საშინაო თამაში ჩაატარა 2009 წლის სექტემბრამდე ბაქოში. პირველად აზერბაიჯანის ეროვნული ნაკრების ისტორიაში, მან ოფიციალური საშინაო მატჩი გამართა ფინეთის წინააღმდეგ 2009 წლის 5 სექტემბერს,ლენქორანის ცენტრალურ სტადიონზე ბაქოს გარეთ, 2010 წლის მსოფლიო თასის შესარჩევი ეტაპის ფარგლებში. ეს მატჩი ისტორიაში შევიდა, როგორც აზერბაიჯანის ეროვნული საფეხბურთო გუნდის პირველი მატჩი რეგიონის ქალაქ ბაქოს გარეთ.
ხაზარ-ლენქორანმა პირველი მატჩი გამართა ევროპულ ასპარეზზე საკუთარ სტადიონზე 2010 წლის 8 ივლისს. ევროპის ლიგის პირველ საკვალიფიკაციო ეტაპზე მოლდოვის „ოლიმპიასთან“ შეხვედრა 1:1 დასრულდა.
სტრუქტურა
ცენტრალური სტადიონი აკმაყოფილებს უეფას ყველა სტანდარტს. აქ დამონტაჟებულია 25 კვადრატული მეტრის მსუბუქი დაფა. სტადიონს აქვს სპეციალური სათამაშო მოედნები ბავშვთა ფეხბურთის განვითარებისათვის. აღჭურვილია ბუნებრივი ბალახის საფარით. სტენდები დაფარულია.
სქოლიო
კატეგორია: აზერბაიჯანის ფეხბურთი კატეგორია: აზერბაიჯანის სტადიონები
ფილიპინების საგარეო ურთიერთობები
ფილიპინების საგარეო ურთიერთობებს ფილიპინების პრეზიდენტი და საგარეო საქმეთა დეპარტამენტი განსაზღვრავს. ფილიპინების საერთაშორისო პოლიტიკაზე გავლენას ახდენს სამხრეთ-აღმოსავლეთ აზიასთან, ჩინეთთან, აშშ-თან და ახლო აღმოსავლეთთან კავშირები.
ფილიპინები გაერთიანებული ერების ორგანიზაციის ერთ-ერთი დამფუძნებელი წევრია. არის სურსათისა და სოფლის მეურნეობის ორგანიზაციის, იუნესკოს, ჯანდაცვის მსოფლიო ორგანიზაციისა და შრომის საერთაშორისო ორგანიზაციის წევრი. ფილიპინები ინტერპოლის ხელმომწერი სახელმწიფოა. გაწევრიანებულია სამხრეთ-აღმოსავლეთ აზიის ქვეყნების ასოციაციაში, აღმოსავლეთ აზიის სამიტში და კარიბის ქვეყნების ასოციაციის დამკვირვებელი წევრია. წარსულში ფილიპინები შედიოდა ლათინურ კავშირში. გაწევრიანებულია სამხრეთ-აღმოსავლეთ აზიის ხელშეკრულების ორგანიზაციაში. ფილიპინები ძლიერი ქვეყნების ბლოკებისაგან დამოუკიდებელ სახელმწიფოდ აცხადებს თავს და მიუმხრობლობის მოძრაობაშია გაწევრიანებული.
ფილიპინები შემდეგ ეკონომიკურ ორგანიზაციებშია გაწევრიანებული: აზია-წყნარი ოკეანის ეკონომიკური თანამშრომლობა, აზიის განვითარების ბანკი, კოლომბოს გეგმა, ჯგუფი 24, დიდი ოცეული, ჯგუფი 77, მსოფლიო ბანკი, შემდეგი თერთმეტი და მსოფლიო სავაჭრო ორგანიზაცია.
აღმოსავლეთი ტიმორი
ფილიპინები აქტიურად იყო ჩართული გაეროს სამშვიდობო მისიაში აღმოსავლეთ ტიმორის დამოუკიდებლობისთვის ბრძოლის პერიოდში. სახელმწიფოების მიერ აღმოსავლეთ ტიმორის სუვერენიტეტის ცნობის შემდეგ, ფილიპინებსა და აღმოსავლეთ შორისაც დაიწყო დიპლომატიური ურთიერთობები და დილიში ფილიპინების საელჩო, ხოლო პასიგში აღმოსავლეთ ტიმორის საელჩო დაარსდა.
ორივე სახელმწიფო აზიის კათოლიკური ქვეყნებია, რამაც დამოუკიდებელ სახელმწიფოდ გამოცხადების შემდეგ ფილიპინებსა და აღმოსავლეთ ტიმორს შორის დადებითი ურთიერთობების ჩამოყალიბებას შეუწყო ხელი. სახელმწიფოებს შორის კომერციული ურთიერთობების, კულტურული და საგანმანათლებლო გაცვლითი პროგრამების მასშტაბები იზრდება. ფილიპინები მხარს უჭერს აღმოსავლეთ ტიმორის გაწევრიანებს სამხრეთ-აღმოსავლეთ აზიის ქვეყნების ასოციაციაში.
2013 წლის 6 ივნისს სახელმწიფოებმა მანილაში ხელი მოაწერეს სამ შეთანხმებას ინფრასტრუქტურის განვითარების, თავდაცვისა და განათლების შესახებ.
ერაყი
ფილიპინებსა და ერაყს შორის დიპლომატიური ურთიერთობები 1975 წლის 12 იანვარს დამყარდა, როდესაც ერაყის საელჩო მანილაში გაიხსნა. ამას 1980 წლის 9 სექტემბერს ბაღდადში ფილიპინების საელჩოს გახსნა მოჰყვა. 2004 წელს უსაფრთხოების გამო ფილიპინებმა საელჩო ამანში გადაიტანა, ხოლო ერაყმა მანილაში საელჩო 2003 წლის სექტემბერში დახურა. ფილიპინებმა საელჩო ბაღდადში 2011 წლის ნოემბერში დააბრუნა.
ყაზახეთი
ყაზახეთსა და ფილიპინებს შორის დიპლომატიური ურთიერთობები 1992 წლის 19 მარტს დამყარდა. ფილიპინები ყაზახეთთან ურთიერთობებს მოსკოვში მდებარე საელჩოთი ამყარებს. ყაზახეთის საპატიო საკონსულო მანილაში მდებარეობს. 2010 წლის იანვარ-ნოემბერში ყაზახეთსა და ფილიპინებს შორის სავაჭრო ურთიერთობებმა 7.3 მილიონ ამერიკულ დოლარს მიაღწია.
სამხრეთი კორეა
ფილიპინებსა და სამხრეთ კორეას შორის დიპლომატიური ურთიერთობები 1949 წლის 3 მარტს დამყარდა. სამხრეთ კორეის საელჩო მანილაში მდებარეობს, ხოლო ფილიპინების ― სეულში.
თურქეთი
ფილიპინებსა და თურქეთს შორის ურთიერთობები 1949 წლის 13 ივნისს დამყარდა. ფილიპინების საელჩო ანკარაში მდებარეობს, ხოლო თურქეთის ― მანილაში. 2015 წელს ორ სახელმწიფოს შორის ვაჭრობის მოცულობა 219.7 მილიონ ამერიკულ დოლარს გაუტოლდა (თურქული ექსპორტი/იმპორტი:104/115.7 მილიონი ამერიკული დოლარი). 2019 წელს თურქეთს 139 126 ფილიპინელი ტურისტი ეწვია. 2015 წლის მარტიდან სტამბოლსა და მანილას შორის პირდაპირი ფრენებია.
ვიეტნამი
ცივი ომის დასრულების შემდეგ ფილიპინებსა და ვიეტნამს შორის ურთიერთობები დათბა. ვიეტნამს ხშირად მოიხსენიებენ როგორც ფილიპინების ერთად კომუნისტურ სამხედრო მოკავშირედ. სახელმწიფოები თანამშრომლობენ განათლების, ტურიზმის, სოფლის მეურნეობის, აკვაკულტურის, ვაჭრობისა და თავდაცვის სფეროებში. ორივე სახელმწიფოს სამხრეთ ჩინეთის ზღვაში მსგავსი პოზიცია უკავია და ვიეტნამი მხარს უჭერს ფილიპინებს სისხლის სამართლის საერთაშორისო სასამართლოში ჩინეთის წინააღმდეგ, ხოლო ფილიპინები ვიეტნამს პარასელის კუნძულების დავაში უჭერს მხარს. სპრატლის კუნძულებზე ორივე სახელმწიფო აცხადებს პრეტენზიაც, თუმცა სამხედრო კონფრონტაციამდე საქმე არ მისულა, რამდენადაც ორივე სახელმწიფო სამხრეთ-აღმოსავლეთ აზიის ქვეყნების ასოცაციის წევრი და დიპლომატიური მოკავშირეა.
არაბთა გაერთიანებული საამიროები
ფილიპინების საელჩო აბუ-დაბიში ფორმალურად 1980 წლის 17 ივნისს გაიხსნა. არაბთა გაერთიანებული საამიროები ექსპატრიატ მუშებზე დიდადაა დამოკიდებულები, რომელთა მნიშვნელოვან წილს ფილიპინელები შეადგენენ. ზღვისიქით დასაქმებული ფილიპინელების რაოდენობით არაბთა გაერთიანებული საამიროები მეორე ადგილზეა (საუდის არაბეთის შემდეგ). არაბთა გაერთიანებული საამიროები მხარს უჭერდა სამშიდობო მოლაპარაკებებს ფილიპინების მთავრობასა და მოროს ეროვნულ-განმათავისუფლებელ ფრონტს შორის მოლაპარაკებებს, რომელიც 1996 წლის 2 სექტემბერს სამიდობო შეთანხმების დადებით დასრულდა. არაბთა გაერთიანებული საამიროები მხარს უჭერს ისლამური თანამშრომლობის ორგანიზაციაში ფილიპინებისთვის დამკვირვებლის სტატუსს მინიჭებას.
სქოლიო
კატეგორია:ფილიპინების საგარეო ურთიერთობები
Ferry Cross the Mersey
Ferry Cross the Mersey — ჯერი მერსდენის სიმღერა. შეტანილია ალბომში Ferry Cross the Mersey. გამოვიდა 1964 წელს.
სქოლიო
კატეგორია:პოლ მაკ-კარტნის სიმღერები კატეგორია:1964 წლის სიმღერები
Camponotus nutans nutans
Camponotus nutans nutans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ტომას მიტჩელი (მსახიობი)
ტომას მიტჩელი (Thomas Mitchell; დ. 11 ივლისი, 1892 — გ. 17 დეკემბერი, 1962) — ამერიკელი მსახიობი. ის იყო პირველი მსახიობი, რომელმაც მიიღო ოსკარის, ემისა და ტონის ჯილდოები.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 11 ივლისი კატეგორია:დაბადებული 1892 კატეგორია:გარდაცვლილი 17 დეკემბერი კატეგორია:გარდაცვლილი 1962 კატეგორია:ოსკარის მფლობელი კინომსახიობები
აფრიკანისტიკა
აფრიკანისტიკა — აფრიკის ხალხთა, სოციალურ-პოლიტიკური პრობლემების, ისტორიის, სამართლის, საზოგადოებრივი აზრის განვითარების, ეთნოგრაფიის, ენების, ლიტერატურის, ხელოვნების შემსწავლელ მეცნიერებათა ერთობლიობა.
აფრიკანისტიკა მსოფლიოს წამყვან ქვეყნებში
საფრანგეთი, ინგლისი, ამერიკა, რუსეთი, იტალია, გერმანია და შვეიცარია, ეს ქვეყნებია, რომლებშიც ისტორიულად ყალიბდებოდა აფრიკის კონტინეტის მეცნიერულად შესწავლის ინტერესი.
თუ გერმანულენოვან ქვეყნებში აფრიკანისტიკა უფრო ფილოლოგიური მიმართულებითაა დაკავებული, ამერიკის შეერთებულ შტატებში ძირითადად სოციოლოგიური გეზი აქვს აღებული.
ფრანგული აფრიკანისტიკა საუნივერსიტეტო კვლევასა და სწავლებაში ორივე აქცენტს სვამს — ფილოლოგიურსა და სოციოლოგიურს.
აფრიკის კვლევის ცენტრს წარმოადგენს ბაზელი, სადაც 2002/03 წლიდან აფრიკის კვლევების სპეციალობა ფუნქციონირებს, სადაც იმის გამო კვლევა და სწავლება თითქმის მთლიანად ინგლისურ ენაზე მიმდინარეობს, მას ინგლისური სახელწოდებითვე — African Studies მოიხსენიებენ.
თვითონ ამერიკის შეერთებულ შტატებში კი აფრიკანისტიკას სულ სხვა სახელწოდებით იცნობენ, კერძოდ კი — area studies. რაც შეეხება რუსეთს, აქაური აფრიკანისტები ტრადიციულად ყოველთვის აფრიკის საჰარის სამხრეთით არსებულ გეოგრაფიულ სივრცეზე იყვნენ კონცენტრირებული.
აფრიკის შესწავლის მიზეზი - კოლონიალიზაცია
ისტორიულად, აფრიკის შესწავლის პირველმიზეზი ამ კონტინენტზე მცხოვრები ხალხების კოლონიალიზაცია იყო.
აფრიკანისტიკის არაბული საწყისები
შუა საუკუნეებში აფრიკის კვლევის საქმეში დიდი წვლილი შეიტანეს არაბმა სწავლულებმა, ვაჭრებმა და მოგზაურებმა ალ-მასუდიმ, ალ-იდრისიმ, იბნ ჰალდუნიმ და სხვ., რომელთაც სხვადასხვა დროს მოუვლიათ კონტინენტის ჩრდილოეთით, დასავლეთითა და აღმოსავლეთით ესა თუ ის მხარე. სწორედ ეს არაბულენოვანი ჩანაწერები წარმოადგენს იშვიათ წყაროებს შუა საუკუნეებისდროინდელი ფაქტობრივად უმწერლობო აფრიკის შესახებ.
აფრიკანისტიკის ევროპული საწყისები
ახალ დროში აფრიკანისტიკის განვითარებას გარკვეული ბიძგი მისცა ევროპელ კოლონიზატორთა დაინტერესებამ; 1795 წელს შეიქმნა „ლონდონის გეოგრაფიული საზოგადოება“, ხოლო 1821 წელს კი „პარიზის გეოგრაფიული საზოგადოება“ დაფუძნდა. ამ დროის გამორჩეული მოგზაურები იყვნენ მ. პარკი, დ. ლივინგსტონი, ჰ. ბარტი, გ. შვაინფურტი, რ. კაიე, ა. ბულატოვიჩი.
XIX საუკუნის ბოლოს ევროპის სპეციალურ სკოლებში (ბერლინის უნივერსიტეტში კი 1887 წლიდან) დაიწყეს აფრიკული ენების სწავლება, სადაც ამზადებდნენ მომავალ კადრებს კოლონიალური ადმინისტრაციისათვის.
ჩინეთი
ჩინეთის სახალხო რესპუბლიკაში დიდი ინტერესი შეიმჩნევა აფრიკის კონტინეტისადმი, რაც ამ კონტინენტის ენების შესწავლაში გამოიხატება. ჩინური ბიზნესი მეტად წარმატებულია აფრიკის არა ერთ და ორ ქვეყანაში.
საქართველოში აფრიკას არ შეისწავლიან არც ენათმეცნიერული, და არც სოციოლოგიური, და არც სხვა რამ თვალსაზრისით, თუმცა არსებობს კი ე.წ. აზიისა და აფრიკის ინსტიტუტი.
აფრიკანისტიკის მნიშვნელობა, ცნობადობა, გამოწვევები
კატეგორია:ინტერდისციპლინური სფეროები
ა-ბოლა
ა-ბოლა (La Bola‎, A Bola‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ტიერა-დე-სელანოვის კომარკის შემადგენლობაში. ფართობი — 34,9 კმ². მოსახლეობა — 1113 კაცი (2020 წ.).
სქოლიო
კატეგორია:ორენსეს მუნიციპალიტეტები კატეგორია:ორენსეს ქალაქები
ნეპალის სახალხო კრება
ნეპალ პრაჯა პარიშადი (ნეპალ. नेपाल प्रजा परिषद: "ნეპალის სახალხო კრება") — ორგანიზაცია, რომელიც ჩამოყალიბდა ნეპალის სტუდენტების მიერ ვარანასში 1935 წელს რანას დინასტიის დასამხობად. ორგანიზაციის თავმჯდომარედ დაინიშნა ტანკა პრასად აჩარია. სტუდენტებისთვის იდეალური პოლიტიკური სისტემა იყო "დემოკრატიული რეჟიმი მონარქით სათავეში".
ნეპალ პრაჯა პარიშადზე (ნპპ) იდეოლოგიური გავლენა მოახდინა ინდოეთის ეროვნულმა კონგრესმა. ნეპალის სახალხო კრებას აფინანსებდა ინდოეთის სოციალისტური პარტიის ბიჰარის ფილიალი.
ტანკა პრასად აჩარია 1937 წელს ორგანიზაციის წარმომადგენლებთან ერთად გაემგზავრა ინდოეთსა და ბირმაში რათა შეესწავლა „ფარული ტერორისტული საქმიანობის“ მეთოდები. სამეფო ოჯახის მკვლელობა, მათი აზრით, კარგი საშუალება იქნებოდა „მთავრობის შემადგენლობის შესაცვლელად და ხალხის საბრძოლო განწყობის ასამაღლებლად“. მინი|[[ტანკა პრასად აჩარია]] ორგანიზაციას ასევე შეუერთდა შაჰების დინასტიის წარმომადგენელი ნეპალის მერვე მეფე ტრიბჰუვან ბირ ბიკრამ შაჰ დევი. იგი აქტიურად ემხარებოდა მატერიალურად  "ნეპალის სახალხო კრებას".
1938 წლის ივნისში, ბიჰარის ყოველკვირეულმა გამოცემა „ჯანატამ“ (ჰინდ. जनता: "ხალხი") დაიწყო ორგანიზაციის წევრების სტატიების გამოქვეყნება, რომლებიც აკრიტიკებდნენ რანას დინასტიას (ოჯახი,  რომელთაც ნეპალში პრემიერ-მინისტრის თანამდებობა მემკვიდრეობით გადაეცემოდათ).
1940 წელს ნპპ-მ გაავრცელა ბროშურები კატმანდუში სახელმწიფოს პოლიტიკური სტრუქტურის რეფორმის მოთხოვნით. საბოლოო მიზნის მისაღწევად იგეგმებოდა ინდივიდუალური ტერორის მეთოდების გამოყენება.
1940 წელს მთავრობამ მოახერხა შეთქმულების გეგმის გამჟღავნება და „ნეპალის სახალხო კრების“ ლიკვიდაცია. 500 ადამიანი დააკავეს. სიკვდილით დასაჯეს ოთხი ადამიანი: დჰარმა ბჰაკტა, დასარათჰ ჩანდი, განგა ლალი და შუქრა რაჯ შასტრი. 38 პირს მიესაჯა სხვადასხვა ვადით თავისუფლების აღკვეთა. რამდენიმე შეთქმული გაიქცა ინდოეთში, მაგრამ ბრიტანეთის კოლონიურმა ადმინისტრაციამ ისინი დააპატიმრა და იძულებით დაუბრუნა ნეპალში. სხვა აქტივისტებთან ერთად დააპატიმრეს ორგანიზაციის თავმჯდომარე ტანკა პრასად აჩარია. მას ასევე მიესაჯა სიკვდილით დასჯა. თუმცა, ინდუისტური კანონის მოქმედების გამო, რომელიც კრძალავდა ბრაჰმანების მკვლელობას, განაჩენი სისრულეში ვერ მოიყვანეს  და ის ციხეში ჩააგდეს. აჩარია ციხიდან 1951 წელს გამოვიდა მეფე ტრიბჰუვანის ხელისუფლებაში მოსვლისა და რანას კლანის დაცემის შემდეგ.
ნეპალ პრაჯა პარიშადის დამარცხებიდან შვიდი წლის განმავლობაში სამეფოში არ არსებობდა პოლიტიკური ორგანიზაციები. "ნეპალის სახალხო კრების" დარჩენილი წევრები გადავიდნენ რეჟიმის წინააღმდეგ მშვიდობიან ბრძოლაზე. მათ ძირითადად ორიენტაცია აიღეს  მეფესთან და მის გარემოცვასთან თანამშრომლობაზე.
პოლიტიკური პოტენციალი შეინარჩუნეს ინდოეთში ნეპალის ემიგრაციის წარმომადგენლებმა. მათ რიგებში   შედიოდნენ პოლიტიკური ლტოლვილები, განათლებული პირები, რომლებსაც ჰქონდათ გამოცდილება საზოგადოებრივ საქმიანობაში და სტუდენტი ახალგაზრდობა. შემდგომში მათ როლი შეასრულეს რანას დინასტიის ძალაუფლებიდან ჩამოშორებაში.
სქოლიო
კატეგორია:ნეპალის პოლიტიკური პარტიები კატეგორია:ნეპალის სახალხო კრება კატეგორია:ნეპალის პოლიტიკა კატეგორია:პოლიტიკური პარტიები ქვეყნების მიხედვით კატეგორია:პოლიტიკური ორგანიზაციები კატეგორია:პოლიტიკური ორგანიზაციები ქვეყნის მიხედვით კატეგორია:ნეპალის ისტორია
უმირინი
უმირინი (Umirim) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 18 807 ადამიანს შეადგენდა. ფართობი 326.496 კმ²-ია. მოსახლეობის სიმჭიდროვე 57.6 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
NGC 7810
NGC 7810 — გალაქტიკა პეგასის თანავარსკვლავედში. აღმოჩენის თარიღია 1784 წლის 17 ნოემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ბუშმენები
ბუშმენები — ბუშმენები, რომლებსაც სანის ტომსაც ეძახიან, სამხრეთ აფრიკაში მცხოვრებ ხალხთა ჯგუფია. მათი უმეტესობა კალაჰარის უდაბნოს მახლობლად, ბოტსვანასა და ნამიბიაში ბინადრობს. სანის ტომის წევრთაგან ზოგი ფერმებში მუშაობს, სხვები კი მომთაბარეობენ. ბუშმენთა საერთო რაოდენობა დაახლოებით 80 000 კაცს შეადგენს. მომთაბარეები 25–30 კაციან ჯგუფებად ცხოვრობენ და ნადირობითა და შემგროვებლობით ირჩენენ თავს. მათ იციან, როგორ გაიტანონ თავი უდაბნოს მკაცრ პირობებში და შეუძლიათ ისეთ ადგილებში მოიპოვონ საჭმელ–სასმელი, სადაც თითქოს არაფერია ქვიშისა და ბუჩქნარის გარდა.
მომთაბარეობა
სასმელ–საჭმელის მოსაპოვად ჯფუფს ხშირად სჭირდება საცხოვრებელი ადგილის შეცვლა. ჩვილებს ზურგზე მოკიდებული ტომრებით დაატარებენ, წყალს კი — სირაქლემას კვერცხის ნაჭუჭით. მათი ავლადიდება მსუბუქია და ადვილად გადასატანი. ზოგჯერ ნახევარწრის ფორმის დავშესაფარს აგებენ ტოტებისა და ბალახისაგან და მასში კვირების განმავლობაში ცხოვრობენ.
ღამღამობით ხშირად უსმენენ მოხუცთა მიერ მონათხრობ ამბებს.
ბუშმენების ისტორია
thumb|300px| ბუშმენები, ალბათ, სამხრეთ აფრიკის პირველი ბინადრები იყვნენ და შესაძლოა 20 000 წელზე მეტია იქ ცხოვრობენ. ნაპოვნია მათი წინაპრების კლდის მხატვრობა, რომელიც რამდენიმე ათასი წლის წინანდელია.
ლიტერატურა
კატეგორია:მსოფლიოს ხალხები კატეგორია:აფრიკის ხალხები
თემურ გაბაიძე
თემურ გაბაიძე  (დ. 1 სექტემბერი,1966 ხულო) — ქართველი ექიმი, მეცნიერი, მეან-გინეკოლოგი. აჭარის ა/რ საუკეთესო მეან-გინეკოლოგი (2000). საქართველოს საუკეთესო მედიცინის მუშაკი (2002). საქართველოს დამსახურებული მედიცინის მუშაკი (2005). ღირსების მედლის კავალერი (1997).
ბიოგრაფია
1922 წელს დაამთავრა თბილისის სახელმწიფო სამედიცინო ინსტიტუტი.
1999-2004 წლებში იყო ხულოს რაიონის სამშობიარო სახლის დირექტორი. 2004 წლიდან „შპს ბათუმის სამშობიარო სახლის“ დირექტორი. 12 სამეცნიერო ნაშრომის ავტორი. დაცული აქვს საკანდიდატო დისერტაცია თემაზე: „აბლომინალური გზით წარმოებული საკეისრო კვეთის შემდეგ ქალის რეპროდუქციული ფუნქციის აღდგენის თავისებურებანი“ (2002).
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1966 კატეგორია:ქართველი ექიმები კატეგორია:თბილისის სახელმწიფო სამედიცინო ინსტიტუტის კურსდამთავრებულები
ფანასკერტელები
ფანასკერტელები — წარჩინებული ფეოდალური საგვარეულო XII—XVI საუკუნეების საქართველოში, ასპანისძეთა განშტოება და ციციშვილების წინამორბედი. გვარის სახელწოდება წარმოდგება მისი სამამულე ციხე-ქალაქ ფანასკერტიდან (ტაოშია). გვარის ფუძემდებელი გახდა შავში აზნაური ზაქარია ასპანისძე, რომელსაც თამარ მეფემ უწყალობა ფანასკერტი და ტაოს ერისთავობა. XII-XIII საუკუნეებში ზემო ქართლის უძლიერესი ფეოდალები და გამგებლები იყვნენ. ასპანისძეთა ფეოდალურ სახლს არ შეუწყვეტია არსებობა ფანასკერტელთა გამოყოფის შემდეგაც. მათი საფეოდალო შავშეთში არსებობდა XV საუკუნემდე, ვიდრე მას ბეენაშვილები არ დაეპატრონენ.
ფანასკერტელების სამფლობელოები კიდევ უფრო გაფართოვდა XIV—XV საუკუნეებში ორბოძლელ-ჩიჟავაძეებისა და ჯავახიშვილების მამულების ხარჯზე შიდა ქართლში. ამ მხარეში მათ ეკუთვნოდათ: ხვედურეთი, კეხიჯვარი, ქვახვრელი, უფლისციხე, კარალეთი, ძამის ციხე და ყინწვისისა და სამწევრისის ეკლესიები. ჰქონდათ ყმა-მამული ქვემო ქართლშიც, რაზეც მიუთითებს სოფელ წერაქვის ეკლესიის საამშენებლო წარწერა.
XV საუკუნის შუა ხანებში გამწვავდა ბრძოლა ჯაყელების სამთავრო სახლსა და მეფის მომხრე ფანასკერტელებს შორის. სამცხედან განდევნილი ზაზა ფანასკერტელი - მეფის მეჭურჭლეთუხუცესი - შიდა ქართლში დამკვიდრდა და საფუძველი ჩაუყარა შემდგომში სათავადოს, რომელიც შემდგომში საციციანოდ იქცა. ქართლში დაფუძნებული ფანასკერტელ-ციციშვილები დაუნათესავდნენ მეფეებსა და ქართლის თავადებს. XV საუკუნეში ერთხანს ფანასკერტელებს სამეფო ქალაქის— ატენის მოურავობა ეპყრათ.
ფანასკერტელთა ერთი შტო თავის ძველ მამულში - ტაო-შავშეთში დარჩა და ჯაყელებს ეყმო. მესხური მატიანის მიხედვით, ფანასკერტელ იობის ძე ჯარასონი ყვარყვარე ჯაყელის ერთგული ყოფილა და 1576 წ. ფეოდალთა შეთქმულების დროს იგი დაღუპვისგან გადაურჩენია.
ფანასკერტელები მონაწილეობდნენ აგრეთვე საქართველოს კულტურულ ცხოვრებაში. აშენებდნენ ეკლესია-მონასტრებს, მატერიალურ დახმარებას წევდნენ ქართულ კულტურულ კერებს, როგორც საქართველოში, ისე მის ფარგლებს გარეთ. XIII საუკუნის II ნახევარში გრიგოლ ფანასკერტელს იერუსალიმის ჯვრის მონასტრისთვის ჯერ 7 000, ხოლო შემდეგ — 30 000 თეთრი გაუგზავნია. ასევე დიდი მატერიალური დახმარება (8 000 თეთრი) გაუწია ჯვრის მონასტერს თაყა ფანასკერტელის (XIII—XIV საუკუნეების მიჯნა) ცოლმა — დემეტრე თავდადებულის ასულმა რუსუდანმა. ზაზა ფანასკერტელმა სამშენებლო მუშაობა ჩაატარა ყინწვისის ეკლესიაში, ხოლო მისმა შვილმა — მერაბმა — სამწევრისში, რასაც გვამცნობს ამ ეკლესიების ეპიგრაფიკული ძეგლები. ზაზა ფანასკერტელმავე შეადგინა „სამკურნალო წიგნი — „კარაბადინი“.
ლიტერატურა
კატეგორია:საქართველოს ფეოდალური საგვარეულოები
The Rifles (თოფოსნები)
The Rifles (თოფოსნები) – ბრიტანეთის არმიის ქვეითი რეჯიმენთი. ჩამოყალიბდა 2007 წლის პირველ თებერვალს. იგი შედგება ხუთი რეგულარული, სამი საკუთარი სარეზერვო (მესამე 2017 წელს დაემატა) ბატალიონისგან და დამატებით საარმიზო რეზერვის რამდენი ასეულისგან. Rifles-ის ბატალიონები თავდაპირველად ინდივიდუალურად შედიოდნენ მსუბუქი დივიზიის ერთ-ერთ რეჯიმენთში. ჩამოყალიბების შემდეგ რეჯიმენთი მონაწილეობდა ერაყის ომის გვიანდელი ეტაპის ოპერაციებსა და ავღანეთის ომში.
ისტორია
The Rifles შეიქმნა ე. წ მომავლის არმიის სტრუქტურის შესაბამისად. ოფიციალური განცხადების თანახმად მსუბუქი დივიზია (ინგლ. The Light division) პრაქტიკულად შეუცვლელი დარჩა,ხოლო მსუბუქი ქვეითი (ინგლ. The Light infantry) გაერთიანდა დანარჩენ ორ რეჯიმენტთან. სამივე რეჯიმენტმა ინდივიდუალურად მიიღო დამატებითი თითო სარეზერვო ბატალიონი ტერიტორიული არმიიდან (ინგლ. TA, Territorial Army). თუმცა, 2005 წლის 24 ნოემბერს, დიდი ბრიტანეთის თავდაცვის სამინისტრომ განაცხადა, რომ ოთხი რეჯიმენთი გაერთიანდებოდა ერთ, ხუთი ბატალიონისგან შემდგარ რეჯიმენთში. The Rifles შეიქმნა 2007 წლის პირველ თებერვალს მსუბუქი დივიზიის ოთხი მსუბუქი ქვეითი და თოფოსანთა რეჯიმენტების გაერთიანებით : თოფოსანთა რეჯიმენთი ჩამოყალიბდა როგორც საგრაფო რეჯიმენთი, რათა იმსახუროს შემდეგ ადმინისტრაციულ ერთეულებში ..
მე-2, მე-3 და მე-4 ბატალიონები განაწილებული იყვნენ ბასრაში (ერაყი) მაშინ, როდესაც ყველაზე რთული და მძიმე ბრძოლები მიმდინარეობდა ერაყის ომის განმავლობაში, მათ შორის ბასრას სასახლის დატოვება 2007 წლის სექტემბერში 1-ლი ბატალიონი ავღანეთში 2008 წლის ოქტომბრიდან 2009 წლის აპრილამდე იყო და მენტორობდა ავღანეთის ნაციონალურ არმიას ჰელმანდის პროვინციაში. მე-5 ბატალიონი იყო ერთ-ერთი უკანასკნელი, რომელმაც დატოვა ერაყი (2009 წლის მაისი). მე-4 ბატალიონი უზრუნველყოფდა დაზღვევას ავღანეთში გამართული არჩევნებისთვის და მონაწილეობდა ოპერაცია პანტერის კლანჭში (ინგლ. Panther's Claw) 2009 წლის ზაფხულში. პარალელურად, მე-2 ბატალიონი განათავსეს სანგინში, რომელსაც აქტიური დახმარება გაუწია მე-3 ბატალიონმა. მე-2 და მე-5 ბატალიონები 2011 წლის ოქტომბერში 6 თვიანი მივლინდებიდან დაბრუდნენ ავღანეთიდან, სადაც ნარი სარაჯის რაიონში მსახურობდნენ.
ორგანიზაცია
რეჯიმენთი შედგება 5 რეგულარული და სამი სარეზერვო ბატალიონისაგან:
ყველა ბატალიონს ჰყავს თავისი საპატიო (სამეფო გვარის) მეთაური :
ორკესტრი
ალტ=|მინი|255x255პქ|თოფოსნების ვატერლოოს ორკესტრი თოფოსანი რეჯიმენთის ორკესტრი წარმოიქმნა მსუბუქი დივიზიის ორკესტრის სახელის გადარქმევით (ამჟამად ეწოდება თოფოსანთა ორკესტრი (ინგლ. Band and Bugles of The Rifles) ადრე ეწოდებოდა მსუბუქი დივიზიის ორკესტრი (Band and Bugles of The Light Division), რომელიც თავის მხრივ შედგება ოთხი დამოუკიდებელი ორკესტრისგან :
დამატებით, სარეზერვო ბატალიონსებს თავისი ბენდებიც ჰყავთ:
სქოლიო
კატეგორია:დიდი ბრიტანეთის არმია კატეგორია:თოფოსანთა რეჯიმენთები კატეგორია:ბრიტანეთის არმიის მსუბუქი ქვეითი რეჯიმენთები კატეგორია:გაერთიანებული სამეფო
დიადი ლოჟა
დიადი ლოჟა - (Grande Loge, Grand Lodge) - თავისუფალი ქვისმთლელების (მასონთა) ღირსეული ლოჟების ერთობა, კავშირი, სტრუქტურა რომელიც იქმნება სუვერენულ ტერიტორიაზე, ამ გაერთიანებაში შემავალი ქვისმთლელთა როგორც შიდა საქმიანობის, ასევე, საერთაშორისო კავშირების წარსამართავად.
ისტორია
მასონური მორჩილება ეწოდება მასონური საძმოს სიმბოლური პირველი სამი ხარისხის მართვის ერთობლიობას. ამ სამ ხარისხზე (1° -შეგირდი, 2° - თანამოძმე და 3° - ოსტატი) მართვას მე-19 საუკუნიდან მოყოლებული ახორციელებს ამა თუ იმ ქვეყნის დიადი ლოჟა.
დიადი ლოჟა წარმოადგენს მასონური ლოჟების ჯგუფს, ყველაზე ხშირად ფედერაციული ფორმით. „დიადი ლოჟა“ - ტერმინი, წარმოშობილია ინგლისში, ასევე, მორჩილებას და ლოჟების ფედერაციას აღნიშნავს „დიადი ლოჟის“ სინონიმი ტერმინი -  „დიადი აღმოსავლეთი“. ეს ტერმინი წარმოშობილი საფრანგეთში, შედარებით ნაკლებად გავრცელებულია მსოფლიოში (მაგ. ნიდერლანდებში), ან უფრო ხშირად აღნიშნავს, ე.წ. „ლიბერალურ“ მასონურ ხაზს (საფრანგეთის დიადი აღმოსავლეთი).
მასონთა ლოჟების ერთობის ეს ფორმა არ არსებობდა თავდაპირველად, ყველა ლოჟა იყო დამოუკიდებელი, „დიადი ლოჟა“ გაჩნდა მე-18 საუკუნის დასაწყისში (1717) ინგლისში და აღინიშნა სპეკულაციური („მიღებული“) მასონობის დასაწყისი.
დიადი ლოჟების სისტემები
არსებობს ზოგადი წესი, რომლის მიხედვით ერთი მორჩილება უნდა იყოს ერთ ქვეყანაში, ერთი მორჩილება - სრული ექსკლუზიური უფლებით ამა თუ იმ ტერიტორიაზე. ამ წესს პატივს სცემს ძირითადი რეგულარული მასონური სამყარო. დიადი ლოჟებს აქვთ საერთო ნიშნები, ტრადიციები და წესები.
შეიძლება განვასხვავოთ:
დიადი ლოჟის სტრუქტურა და დაფუძნების წესი
მას შემდეგ, რაც ინგლისში დაფუძნდა პირველი დიადი ლოჟა, რომელსაც ეწოდებოდა „ვესტმინსტერის პირველი დიადი ლოჟა“, დიადი ლოჟების სისტემა გავრცელდა სხვა ქვეყნებშიც.
დიადი ლოჟა შეიძლება დაფუძნდეს პირველობის პრინციპით ტერიტორიაზე, სადაც არ არსებოს, არ ფუნქციონირებს სუვერენული დამოუკიდებელი დიადი ლოჟა, ე.წ. „ცარიელი ტერიტორია“. დიადი ლოჟა შეიძლება დაფუძნდეს 3 ღირსეული ლოჟის მიერ, რომელიც თავად არის კანონიერად დაფუძნებული სხვა დიადი ლოჟის მიერ და შედის მის მორჩილებაში. დიადი ლოჟა შეიძლება დაფუძნდეს სხვა დიადი ლოჟის მიერ პირდაპირი კურთხევით - ინსტალაციით.
დიადი ლოჟა საქართველოში
ალტ=G∴L∴G∴|მინი|Grand Lodge of Georgia
საქართველოს დიადი ლოჟა - სრული სახელწოდება -  „უძველესი თავისუფალი და მიღებული ქვისმთლელთა ორდენი (Ancient Free & Accepted Freemasons’ Order – Grand Lodge of Georgia), წარმოადგენს თავისუფალ ქვისმთლელთა რეგულარული ლოჟების გაერთიანებას - ფედერაციას საქართველოს მთელს ტერიტორიაზე, რომელიც არ უყოფს და არ უზიარებს მის იურისდიქციას სხვა ნებისმიერ მასონურ წარმონაქმნს. საქართველოს დიადი ლოჟა დააფუძნა სამმა რეგულარულმა, თავის მხრივ კანონიერად დაფუძნებულმა ღირსეულმა ლოჟამ (Worshipful Lodge) 2015 წლის 14 მარტს, ქ. თბილისში:
საქართველოს დიადი ლოჟა წარმოადგენს, საქართველოს ტერიტორიაზე პირველ მასონურ გაერთიანებას მორჩილებას (დიად ლოჟას) საქართველოს ისტორიაში.